2.

Ir šādas sabiedrisko pakalpojumu sniegšanas saistības: Saistībā ar pakalpojumu jaudu un nepārtrauktību: Regulāro pasažieru un kravas pārvadājumu kopējai jaudai, ko katrā maršrutā nodrošina visi pārvadātāji, kas darbojas šai maršrutā, ir jābūt vismaz līdzvērtīgai jaudai, kas minēta I pielikumā. Paredzētie pakalpojumi jāgarantē vismaz visos kalendārajos gados, izņemot tālāk uzskaitītos ārkārtas gadījumus, tos var pārtraukt vienīgi ar sešu mēnešu iepriekšēju brīdinājumu. Pārvadājumu jaudas samazināšanai vajadzīga iepriekšēja Valsts civilās aviācijas institūta atļauja, un to var iegūt tikai pēc sešiem mēnešiem, ja rezultātā piedāvātās jaudas kopapjoms ir mazāks par robežvērtībām, kas minētas šā pielikuma pirmajā punktā, un šādā gadījumā Valsts civilās aviācijas institūtam ir jāatbild pārvadātājam trīsdesmit dienu laikā pēc paziņojuma. Izņemot nepārvaramas varas gadījumus, lidojumu skaits, kas atcelti tādu iemeslu dēļ, kuri tieši attiecināmi uz pārvadātāju, nedrīkst pārsniegt 2 % no paredzēto lidojumu skaita noteiktā laikposmā, kur “atcelšana” nozīmē nenotikušu lidojumu, kas bijis iepriekš plānots un kurā bijusi rezervēta vismaz viena vieta. Ja savienojumi uz laiku tiek pārtraukti neparedzamu apstākļu, nepārvaramas varas vai citu iemeslu dēļ, paredzētā jauda ir jāpastiprina par vismaz 60 % no brīža, kad ir iespējams atsākt maršruta ekspluatāciju, līdz brīdim, kad pilnībā dzēsta pārvadājumu neizpilde, kas uzkrājusies ekspluatācijas pārtraukuma laikā. Saistība ar precizitāti Izņemot nepārvaramas varas gadījumus, kavēšanās tādu iemeslu dēļ, kuri tieši attiecināmi uz pārvadātāju un pārsniedz 15 minūtes, nedrīkst notikt vairāk nekā 15 procentos lidojumu. Saistība ar izmantoto gaisa kuģu kategoriju un ekspluatācijas apstākļiem Satiksme jānodrošina ar attiecīgi sertificētiem reaktīviem lidaparātiem, kuru minimālā ietilpība ir 90 vietas; nodrošinot satiksmi starp Ortas un Piku lidostu, aviopārvadātājiem jāievēro noteikumi, kas publicēti “Portugāles aeronavigācijas informācijā” (AIP). Saistība ar satiksmes minimālo biežumu — Maršrutā Lisabona/Pontadelgada/Lisabona, vismaz viens turp un atpakaļ reiss dienā no 8.00 līdz 21.00 visu gadu, viens lidojums nedēļā var būt apvienots ar maršrutu Lisabona/Santamarija/Lisabona. — Maršrutā Lisabona/Terseira/Lisabona, vismaz četri turp atpakaļ reisi nedēļā laikā no 8.00 līdz 21.00 dažādās nedēļas dienās visu gadu, viens lidojums nedēļā var būt apvienots ar maršrutu Lisabona/Piku/Lisabona. — Maršrutā Lisabona/Orta/Lisabona, vismaz trīs turp atpakaļ reisi nedēļā laikā no 8.00 līdz 21.00 visu gadu, turklāt šīs dienas nedrīkst būt pēc kārtas. — Maršrutā Funšala/Pontadelgada/Funšala, vismaz viens turp unatpakaļ reiss nedēļā visu gadu. — Maršrutā Portu/Pontadelgada/Portu, vismaz divi turp un atpakaļ reisi nedēļā visu gadu, viens reiss no oktobra līdz jūnijam var būt ar pārsēšanos Lisabonā. — Maršrutā Lisabona/Santamarija/Lisabona, vismaz viens turp atpakaļ reiss nedēļā, ko var apvienot ar maršrutu Lisabona/Pontadelgada/Lisabona. — Maršrutā Lisabona/Piku/Lisabona, vismaz viens turp atpakaļ reiss nedēļā visu gadu, ko var apvienot ar maršrutu Lisabona/Terseira/Lisabona. Ja pārvadātāja(-u) iesniegtajos sarakstos ir paredzēts vairāk nekā viens reiss dienā, reisiem jānotiek no 6.30 (vietējais laiks) no izlidošanas vietas līdz 0.30 (vietējais laiks) ielidošanas vietā, turklāt viens reiss ik dienas jāveic starp 8.00 un 21.00 un vismaz trīsreiz nedēļā viens reiss jāveic līdz 14.00. Pārvadātāji var veikt citus lidojumus ārpus iepriekš minētā lidojumu grafika, ja tie ievēro Komisijas paziņojumā noteikto biežumu un ietilpību. Uz šo izvēli ir attiecināmi ekspluatācijas ierobežojumi, kas minēti noteikumos par valsts lidostām. Ja pārvadātāja(-u) iesniegtajos sarakstos maršrutā Funšala/Pontadelgada/Funšala, Lisabona/Santamarija/Lisabona un Lisabona/Piku/Lisabona ir paredzēts vairāk nekā viens reiss nedēļā, tie jāveic atšķirīgās dienās. Maršrutā Lisabona/Terseira/Lisabona, Lisabona/Orta/Lisabona un Portu/Pontadelgada /Portu reisi vienmērīgi jāsadala visas nedēļas garumā. Ja kopējais kādā maršrutā piedāvātais reisu skaits visiem pārvadātājiem kopā ir vairāk nekā 6 (seši), jābūt vismaz vienam reisam dienā. Saistība ar pārvadājumu cenām 1. Pārvadājuma cenā jābūt iekļautiem šādiem elementiem: a) ekonomiskās klases cena bez ierobežojumiem, cenu skala ar nosacījumiem un līmeņiem, kas atbilst dažādiem pieprasījuma veidiem (tūrisms, darījumu lidojums, parastās kravas, īpaši produkti utt.); b) PEX cena lidojumam turp un atpakaļ maršrutā starp Azoru salām un kontinentu — 221 euro, kā arī PEX cena lidojumam turp atpakaļ maršrutā starp Azoru salām un Funšalu — 162 euro; c) Azoru salu autonomā reģiona iedzīvotāji, kas nodzīvojuši reģionā vairāk nekā sešus mēnešus, salās, kurām ir tieša satiksme ar kontinentu vai Funšalu, kā arī Madeiras autonomā reģiona iedzīvotāji ir tiesīgi saņemt 33 % atlaidi no parastās pilnībā elastīgās ekonomiskās klases cenas; d) studenti, kuri ir 26 gadus veci vai jaunāki un kuru pastāvīgā dzīvesvieta vai mācību iestāde atrodas Azoru salu autonomajā reģionā, un kuri attiecīgi apmeklē mācību iestādi vai dzīvo citviet valsts teritorijā, ir tiesīgi saņemt 40 % atlaidi no parastās pilnībā elastīgās ekonomiskās klases cenas; e) dienās, kad nav tiešo reisu starp Funšalu/Pontadelgadu/Funšalu, studenti, kuri ir 26 gadus veci vai jaunāki un kuru izcelsmes vai mērķa vieta atrodas Azoru salu autonomajā reģionā, var lidot caur Lisabonu, ja vien viņi visos lidojuma posmos izmanto vienu un to pašu aviopārvadātāju. Izvēlētajā lidojumā nav atļauta starpnolaišanās Lisabonā. f) Maksimālie kravas tarifi ir minēti II pielikumā. Katram pārvadātājam 1. punktā minētajos maršrutos jāparedz vienāda pārvadājuma cena neatkarīgi no tā, vai izlidošanas vai lidojuma galamērķa vieta ir Lisabona vai Portu, ko piemēro nediskriminējoši, neskarot iespēju piedāvāt dažādas balvas par sakrātiem punktiem lidojumos no viena punkta uz citu. Pārvadājumu cenas obligāti jānorāda vai nu vietās, kur noris biļešu tirdzniecība, vai pie reģistrācijas galdiem. 2. Iedzīvotājiem un studentiem jāmaksā šādas summas skaidrā naudā, kad veikti iepriekšējā punkta c) un d) apakšpunktā minētie atlaižu atvilkumi: a) 184 euro, ko piemēro Azoru salu autonomā reģiona iedzīvotājiem par turp un atpakaļ lidojumu uz kontinentu; b) 160 euro, ko piemēro Azoru salu autonomā reģiona un Madeiras autonomā reģiona iedzīvotājiem par turp un atpakaļ lidojumu no Azoru salām un Funšalas; c) 143 euro, ko piemēro studentiem par turp un atpakaļ lidojumu starp Azoru salām un kontinentu un 101 euro, ko piemēro studentiem par turp un atpakaļ lidojumu no Azoru salām un Funšalas. Cenas, kas minētas 1. punkta b) un f) apakšpunktā un 2. punkta a), b) un c) apakšpunktā, tiks pārskatītas katru gadu 1. aprīlī, sākot no 2006. gada, ņemot vērā iepriekšējā gada inflācijas līmeni, kas publicēts Lielajās plānošanas pamatnostādnēs un par ko Valsts civilās aviācijas institūts līdz 28. februārim paziņojis pārvadātājiem, kas ekspluatē minētos satiksmes maršrutus. Pārvadātāji var uzlikt maksājumu, lai kompensētu degvielas cenu pieauguma radītās papildizmaksas (PI), ko reizi ceturksnī pārskatīs, izmantojot turpmāko formulu un noapaļojot līdz nākošajai vienībai. PI = k × (b - 50,00) kur: PI OW degvielas papildizmaksas; K 0,684862 × vidējā USD/Euro maiņas likme iepriekšējā ceturksnī; B vidējā cena par barelu ASV dolāros iepriekšējā ceturksnī. Pārvadātāji arī var uzlikt maksu maksimāli 16 euro un 4 euro par biļešu rezervāciju un izdošanu, izmantojot savas tiešās pārdošanas iestādes vai “call center”. 3. Valsts saskaņā ar nosacījumiem, kas juridiski jāparedz, subsidē iedzīvotāju un studentu lidojumus, ja tiek piemēroti 1. un 2. punktā noteiktie kritēriji un pārvadājumu cenas. Viens turp un atpakaļ lidojums 2006. gadā tiks subsidēts 87 euro apmērā. Pasažieru un kravas pārvadājumu cenas starp jebkuru lidostu Azoru autonomajā reģionā, kam nav tiešas satiksmes, un kontinentu vai Funšalu, ir identiskas iepriekš minētajām cenām; pasažieru lidojumiem starp kontinentu un Azoru autonomo reģionu, un starp dažādiem autonomiem reģioniem ir paredzēti divi lidojuma kuponi, respektīvi, viens turp un viens atpakaļ, un pasažieru lidojumiem Azoru autonomā reģiona iekšienē paredzēti: — divi lidojuma kuponi pasažieriem, kas nav iedzīvotāji, — trīs lidojuma kuponi iedzīvotājiem un studentiem, — izņemot lidojumam uz Korvu, kurā ir paredzēts viens papildu lidojuma kupons dienām, kad nav reisa. Dienās, kad konkrētā salā nav tieša reisa uz kontinentu vai Funšalu, iedzīvotāji un studenti var lidot, izmantojot citus savienojumus. Papildus iepriekš minētajām subsīdijām valsts segs arī transporta izdevumus pasažieriem attiecībā uz turp un atpakaļ lidojumiem uz salām, kur nav tiešās satiksmes ar Portugāli un Funšalu. Aprēķinot transporta izmaksas, ir jāņem vērā tarifi, ko autonomajam reģionam apstiprinājusi Azoru salu autonomā reģiona valdība. Var noteikt naudassodu par neierašanos (“no-show”), kas nedrīkst pārsniegt 10 % no attiecīgā pārvadājuma cenas ekonomiskajā klasē. Šīs sabiedrisko pakalpojumu sniegšanas saistības nekādā veidā neskar esošos starplīniju līgumus ar citiem pārvadātājiem saistībā ar pārvadājumu cenām starp vietām, kas nav Lisabona, Portu un Funšala. Pārvadātāji var apvienot gaisa satiksmes posmus vai lietot vienu un to pašu lidojuma numuru, ja vien tas ir iepriekš saskaņots ar Valsts civilās aviācijas institūtu. Saistība ar lidojumu tirdzniecībua Lidojumi jāpārdod vismaz ar vienas datorizētas rezervēšanas sistēmas palīdzību. Saistība ar pārsēšanos Ja minētos maršrutus apkalpo dažādi pārvadātāji, tiem jāvienojas, lai iedzīvotāji un studenti, kas lido starp Azoru autonomā reģiona lidostām, varētu dažādus posmus lidot ar dažādiem pārvadātājiem. Saistība ar kravu pārvadājumiem un pasta pakalpojumiem Vienā lidojumā jāspēj uzņemt vismaz divas tonnas kravas un pasta pārvadājumu, turklāt pārvadātājam jāsadala pieejamā slodze vienmērīgi visai nedēļai, ievērojot šādus obligātos nosacījumus: — 30 tonnas dienā maršrutā Lisabona/Pontadelgada/Lisabona; — 25 tonnas dienā, kad notiek lidojumi ar minimālo biežumu maršrutā Lisabona/Terseira/Lisabona; maršrutā Lisabona/Piku/Lisabona nedēļā katram turp un atpakaļ lidojumam ir jānodrošina 2 tonnas kravas un pasta. Katra lidojuma kravas un pasta ietilpību nosaka, lietojot šādu formulu: C = P - (0,75 × S X 97), kur C C ir kravas vai pasta ietilpība kilogramos, ko var uzņemt lidmašīnā; P ir pasažieru, bagāžas, kravas un pasta kopsvars kilogramos, ko var pārvadāt lidmašīna noteiktā sektorā (allowed traffic load) un ko veido starpība starp maksimālo sertificēto pacelšanās svaru, atņemot ekspluatācijas svaru (lidmašīna, komanda, degviela, pārtika u.c.); S ir vietu skaits lidaparātā; 0,75 ir koeficients, ko pieņem, ja lidmašīna ir noslogota 75 % apmērā; 97 atbilst vidēja pieauguša pasažiera un bagāžas svaram (84 kg + 13 kg) saskaņā ar JAR-OPS 1.620.